CELEX: 32010R0687
Language: hu
Date: 2010-07-30 00:00:00
Title: A Bizottság 687/2010/EU rendelete ( 2010. július 30. ) a gyümölcs- és zöldségágazatban a 2200/96/EK, a 2201/96/EK és az 1182/2007/EK rendeletre vonatkozó végrehajtási szabályok megállapításáról szóló 1580/2007/EK rendelet módosításáról

31.7.2010   
            
            
               HU
            
            
               Az Európai Unió Hivatalos Lapja
            
            
               L 199/12
            
         A BIZOTTSÁG 687/2010/EU RENDELETE
   (2010. július 30.)
   a gyümölcs- és zöldségágazatban a 2200/96/EK, a 2201/96/EK és az 1182/2007/EK rendeletre vonatkozó végrehajtási szabályok megállapításáról szóló 1580/2007/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 103h. és 127. cikkére, összefüggésben 4. cikkével,
   mivel:
   
               (1)
            
            
               Az 1234/2007/EK rendelet 103d. cikkének (2) bekezdése értelmében a pénzügyi támogatás összege legfeljebb az egyes termelői szervezetek által értékesített termelés értékének 4,1 %-a, illetőleg 4,6 %-a lehet.
            
         
               (2)
            
            
               Az 1580/2007/EK bizottsági rendelet (2) 52. cikke megállapítja az egyes termelői szervezetek által értékesített termékek értékének meghatározása céljából alkalmazandó részletes szabályokat. A cikk (6) bekezdésének a) pontja értelmében a termelői szervezet az értékesített gyümölcs- és zöldségtermékeket a „termelői szervezettől kiszállítva”, adott esetben csomagolt, előkészített vagy első szintű feldolgozáson átment termékként számlázza.
            
         
               (3)
            
            
               Az 1580/2007/EK rendelet 21. cikke (1) bekezdésének i) pontja meghatározza az „első szintű feldolgozás” fogalmát. A fogalommeghatározás azonban értelmezési problémákat vetett fel. Mivel a jogbiztonság követelménye egyértelmű szabályozást kíván az értékesített termékek értékének meghatározása tekintetében, célszerű ezt a fogalommeghatározást elhagyni, és helyette módosítani a „melléktermék” fogalmát.
            
         
               (4)
            
            
               A feldolgozásra szánt gyümölcsök és zöldségek értékének kiszámítása nehéznek bizonyult. Ellenőrizhetőségi és egyszerűsítési megfontolásból a feldolgozásra szánt gyümölcsök és zöldségek értékének meghatározása céljára indokolt egy olyan átalányértéket megállapítani, amely megadja az alaptermék (a feldolgozásra szánt gyümölcs vagy zöldség) és a tényleges feldolgozási műveletnek nem minősülő műveletek értékét. Mivel a feldolgozott gyümölcs és zöldség előállításához szükséges gyümölcs- és zöldségmennyiség termékcsoportonként jelentősen eltér, ezeket a különbségeket a megfelelő átalányértékekben indokolt kellőképpen figyelembe venni.
            
         
               (5)
            
            
               Ezen túlmenően azon feldolgozásra szánt gyümölcsök és zöldségek esetében, amelyekből feldolgozott fűszernövény vagy paprikapor készül, indokolt olyan átalányértéket megállapítani a feldolgozásra szánt gyümölcsök és zöldségek értékének meghatározásának céljára, amely csak az alaptermék értékét adja meg.
            
         
               (6)
            
            
               Annak érdekében, hogy az áttérés az értékesített feldolgozásra szánt gyümölcs- és zöldségtermékek értékének meghatározására szolgáló új rendszerre zökkenőmentes legyen, indokolt úgy rendelkezni, hogy az új rendszer bevezetése a 2010. január 20. előtt jóváhagyott működési programokat ne érintse, továbbá hogy ez a rendelkezés ne érintse ezeknek a működési programoknak az 1580/2007/EK rendelet 66. és 67. cikke alapján történő módosítása tekintetében fennálló lehetőséget. Ugyanebből a megfontolásból az említett dátum után jóváhagyott működési programok referencia-időszaka vonatkozásában az értékesített termékek értékét az új szabályok alapján indokolt meghatározni.
            
         
               (7)
            
            
               A piacról való árukivonásokra vonatkozó szabályozás rugalmasabbá tétele érdekében helyénvaló megnövelni az 1580/2007/EK rendelet 80. cikkének (2) bekezdésében előírt évenkénti túllépési korlátot.
            
         
               (8)
            
            
               Az ingyenes szétosztás megkönnyítése érdekében indokolt lehetővé tenni, hogy a jótékonysági szervezetek és az intézmények a piacról kivont áruk végső kedvezményezettjétől jelképes értékű hozzájárulást kérjenek abban az esetben, ha a szóban forgó áruk feldolgozáson estek át.
            
         
               (9)
            
            
               Az 1580/2007/EK rendelet 83. cikkének (1) bekezdésében és XI. mellékletében a piacról kivont áruk ingyenes szétosztásával kapcsolatos szállítási, válogatási és csomagolási költségekre vonatkozóan előírt átalányösszegeket indokolt naprakésszé tenni.
            
         
               (10)
            
            
               Az 1580/2007/EK rendeletet mindezeknek megfelelően módosítani szükséges.
            
         
               (11)
            
            
               A mezőgazdasági piacok közös szervezésével foglalkozó irányítóbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   Az 1580/2007/EK rendelet módosítása
   Az 1580/2007/EK rendelet a következőképpen módosul:
   
               1.
            
            
               A 21. cikk (1) bekezdése a következőképpen módosul:
               
                           a)
                        
                        
                           a h) pont helyébe a következő szöveg lép:
                           „h)   »melléktermék«: gyümölcs- vagy zöldségtermék előkészítéséből származó olyan termék, amelynek pozitív gazdasági értéke van, de amely az előkészítésnek nem a szándékolt eredménye;”;
                        
                     
                           b)
                        
                        
                           az i) pont helyébe a következő szöveg lép:
                           „i)   »előkészítés«: olyan előkészületi tevékenységek, mind például a tisztítás, a darabolás, a hámozás, a vágás vagy a szárítás, amelyek eredményeként a gyümölcsből vagy zöldségből nem válik feldolgozott gyümölcs vagy zöldség;”.
                        
                     
         
               2.
            
            
               Az 52. cikk a következőképpen módosul:
               
                           a)
                        
                        
                           a cikk a következő (2a) bekezdéssel egészül ki:
                           „(2a)   Az értékesített termékek értéke nem foglalja magában sem a feldolgozott gyümölcs és zöldség értékét, sem a gyümölcs- és zöldségágazati terméknek nem minősülő esetleges más termék értékét.
                           A feldolgozásra szánt olyan, értékesített gyümölcs- és zöldségtermékek értékét azonban, amelyekből akár termelői szervezet, termelői szervezetek társulása vagy ilyen szervezet vagy társulás olyan tagja, amely termelő vagy termelők szövetkezete, akár a (7) bekezdés értelmében vett leányvállalat – saját maga vagy kiszervezés útján – az 1234/2007/EK rendelet I. mellékletének X. részében felsorolt feldolgozott gyümölcsök és zöldségek valamelyikét vagy az e cikkben említett és az e rendelet VIa. mellékletében részletesen körülírt más mezőgazdasági terméket állított elő, az említett feldolgozott termékek számlázott értékének egy meghatározott, százalékban kifejezett átalányértékkel való szorzásával kell kiszámítani.
                           Ez az átalányérték:
                           
                                       a)
                                    
                                    
                                       gyümölcslé esetében 53 %;
                                    
                                 
                                       b)
                                    
                                    
                                       koncentrált lé esetében 73 %;
                                    
                                 
                                       c)
                                    
                                    
                                       paradicsomsűrítmény esetében 77 %;
                                    
                                 
                                       d)
                                    
                                    
                                       fagyasztott gyümölcs és zöldség esetében 62 %;
                                    
                                 
                                       e)
                                    
                                    
                                       gyümölcs- és zöldségkonzerv esetében 48 %;
                                    
                                 
                                       f)
                                    
                                    
                                       az Agaricus nemzetséghez tartozó ehető gombából készült konzerv esetében 70 %;
                                    
                                 
                                       g)
                                    
                                    
                                       a sós lében ideiglenesen tartósított gyümölcs esetében 81 %;
                                    
                                 
                                       h)
                                    
                                    
                                       a szárított gyümölcs esetében 81 %;
                                    
                                 
                                       i)
                                    
                                    
                                       a más feldolgozott gyümölcs- és zöldségfélék esetében 27 %;
                                    
                                 
                                       j)
                                    
                                    
                                       a feldolgozott fűszernövény esetében 12 %;
                                    
                                 
                                       k)
                                    
                                    
                                       a paprikapor esetében 41 %.”;
                                    
                                 
                     
                           b)
                        
                        
                           a (6) bekezdés helyébe a következő szöveg lép:
                           „(6)   Az értékesített gyümölcs- és zöldségterméket az adott esetnek megfelelően »termelői szervezettől kiszállítva«, az 1234/2007/EK rendelet I. mellékletének IX. részében felsorolt, előkészített és csomagolt termékként, a következők szerint kell számlázni:
                           
                                       a)
                                    
                                    
                                       héa nélkül;
                                    
                                 
                                       b)
                                    
                                    
                                       belső szállítási költségek nélkül, amennyiben a termelői szervezet központosított begyűjtő- vagy csomagolópontjai és a termelői szervezet elosztási pontja között jelentős távolság van.
                                    
                                 Az első albekezdés b) pontja alkalmazásában a tagállamok rendelkeznek a termékeknek az átadás, illetve a szállítás egyes szakaszai során kiszámlázott számlaértékének meghatározása céljából alkalmazandó csökkentésekről.”
                        
                     
         
               3.
            
            
               Az 53. cikk (7) bekezdése a következő albekezdésekkel egészül ki:
               „A 2010. január 20. előtt jóváhagyott működési programok esetében azonban az értékesített termékek értékét 2007-re és az azt megelőző évekre vonatkozóan a referencia-időszakban alkalmazandó jogszabályi rendelkezések, 2008-ra és az azt követő évekre vonatkozóan a 2008-ban alkalmazandó jogszabályi rendelkezések alapján kell meghatározni.
               A 2010. január 20. után jóváhagyott működési programok esetében az értékesített termékek értékét 2008-ra és az azt követő évekre vonatkozóan a működési program jóváhagyásának időpontjában alkalmazandó jogszabályi rendelkezések alapján kell meghatározni.”
            
         
               4.
            
            
               A 80. cikk (2) bekezdésének harmadik albekezdése helyébe a következő szöveg lép:
               „Az első albekezdésben említett százalékos arányok hároméves átlagot jelentenek, évi 5 százalékpontos túllépési korláttal.”
            
         
               5.
            
            
               A 81. cikk (2) bekezdése az első albekezdést követően a következő albekezdéssel egészül ki:
               „A tagállamok lehetővé tehetik az 1234/2007/EK rendelet 103d. cikke (4) bekezdésének a) és b) pontjában meghatározott jótékonysági szervezetek és intézmények számára, hogy a piacról kivont áruk végső kedvezményezettjeitől jelképes értékű hozzájárulást kérjenek abban az esetben, ha a szóban forgó áruk feldolgozáson estek át.”
            
         
               6.
            
            
               A 83. cikk (1) és (2) bekezdése helyébe a következő szöveg lép:
               „(1)   A piacról kivont, ingyenes szétosztásra szánt friss gyümölcs- és zöldségfélék válogatási és csomagolási költségei a működési programok keretében a XII. melléklet A. részében meghatározott átalányösszegekkel támogathatók abban az esetben, ha a termékcsomagok nettó tömege 25 kilogrammnál kisebb.
               (2)   A ingyenes szétosztásra szánt termékcsomagokon fel kell tüntetni az európai emblémát, és egyet vagy többet a XII. melléklet B. részében meghatározott feliratokból.”
            
         
               7.
            
            
               A rendelet szövege az e rendelet I. mellékletében megállapított VIa. melléklettel egészül ki.
            
         
               8.
            
            
               A XI. melléklet helyébe az e rendelet II. mellékletének szövege lép.
            
         
               9.
            
            
               A XII. melléklet helyébe az e rendelet III. mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 350., 2007.12.31., 1. o.
   
      I. MELLÉKLET
      
         
            „VIa. MELLÉKLET
            
               AZ 52. CIKK (2a) BEKEZDÉSÉBEN EMLÍTETT FELDOLGOZOTT TERMÉKEK
            
            
                        Termékkategória
                     
                     
                        KN-kód
                     
                     
                        Megnevezés
                     
                  
                        Gyümölcslé
                     
                     
                        ex 2009
                     
                     
                        Gyümölcslé, kivéve a 2009 61 és a 2009 69 alszám alá tartozó szőlőlevet és szőlőmustot, az ex 2009 80 alszám alá tartozó banánlevet és a koncentrált levet, nem erjesztve és hozzáadott alkoholtartalom nélkül, cukor vagy más édesítőanyag hozzáadásával is.
                        A koncentrált gyümölcslé olyan, az ex 2009 vtsz. alá tartozó gyümölcslé legalább 200 kg nettó tömegű kiszerelésben, amelyet a víztartalom legalább 50 %-ának fizikai eltávolításával nyernek.
                     
                  
                        Paradicsomsűrítmény
                     
                     
                        ex 2002 90 31
                        ex 2002 90 91
                     
                     
                        Paradicsomsűrítmény legalább 28 tömegszázalék szárazanyag-tartalommal, legalább 200 kg nettó tömegű kiszerelésben.
                     
                  
                        Fagyasztott gyümölcs és zöldség
                     
                     
                        ex 0710
                     
                     
                        Zöldség (nyersen, vagy gőzöléssel vagy vízben forrázással főzve is), fagyasztva, kivéve a 0710 40 00 alszám alá tartozó csemegekukoricát, a 0710 80 10 alszám alá tartozó olajbogyót, illetve a Capsicum és a Pimenta nemzetséghez tartozó növényeknek a 0710 80 59 alszám alá tartozó gyümölcsét.
                     
                  
                        ex 0811
                     
                     
                        Gyümölcs és diófélék nyersen vagy gőzöléssel vagy vízben forrázással főzve is, fagyasztva, cukor vagy más édesítőanyag hozzáadása nélkül, kivéve az ex 0811 90 95 alszám alá tartozó fagyasztott banánt.
                     
                  
                        ex 2004
                     
                     
                        Más zöldség ecet vagy ecetsav nélkül elkészítve vagy tartósítva, fagyasztva, a 2006 vtsz. alá tartozó termékek kivételével, kivéve az ex 2004 90 10 alszám alá tartozó csemegekukoricát (Zea mays var. saccharata), az ex 2004 90 30 alszám alá tartozó olajbogyót és a 2004 10 91 alszám alá tartozó, liszt, dara vagy pelyhesített formában elkészített vagy tartósított burgonyát.
                     
                  
                        Gyümölcs- és zöldségkonzerv
                     
                     
                        ex 2001
                     
                     
                        Zöldség, gyümölcs, dióféle és más ehető növényrész ecettel vagy ecetsavval elkészítve vagy tartósítva (savanyúság), kivéve:
                        
                                    —
                                 
                                 
                                    a Capsicum nemzetséghez tartozó növényeknek a 2001 90 20 alszám alá tartozó gyümölcsét az édes paprika és a spanyol paprika kivételével,
                                 
                              
                                    —
                                 
                                 
                                    a 2001 90 30 alszám alá tartozó csemegekukoricát (Zea mays var. saccharata),
                                 
                              
                                    —
                                 
                                 
                                    a 2001 90 40 alszám alá tartozó jamgyökeret, édesburgonyát (batáta) és a növények hasonló, étkezésre alkalmas, legalább 5 tömegszázalék keményítőtartalommal rendelkező részeit,
                                 
                              
                                    —
                                 
                                 
                                    a 2001 90 60 alszám alá tartozó pálmafacsúcsrügyet,
                                 
                              
                                    —
                                 
                                 
                                    a 2001 90 65 alszám alá tartozó olajbogyót,
                                 
                              
                                    —
                                 
                                 
                                    az ex 2001 90 97 alszám alá tartozó szőlőlevelet, komlóhajtást és a növények hasonló, étkezésre alkalmas részeit.
                                 
                              
                  
                        ex 2002
                     
                     
                        Paradicsom ecet vagy ecetsav nélkül elkészítve vagy tartósítva, kivéve az ex 2002 90 31 és az ex 2002 90 91 alszám alá tartozó, a fentiekben meghatározott paradicsomsűrítményt.
                     
                  
                        ex 2005
                     
                     
                        Más zöldség ecet vagy ecetsav nélkül elkészítve vagy tartósítva, nem fagyasztva, a 2006 vtsz. alá tartozó termékek kivételével, kivéve a 2005 70 alszám alá tartozó olajbogyót, a 2005 80 00 alszám alá tartozó csemegekukoricát (Zea mays var. saccharata), a Capsicum nemzetséghez tartozó növényeknek a 2005 99 10 alszám alá tartozó gyümölcsét az édes paprika és a spanyol paprika kivételével, valamint a 2005 20 10 alszám alá tartozó, liszt, dara vagy pelyhesített formában elkészített vagy tartósított burgonyát.
                     
                  
                        ex 2008
                     
                     
                        Más módon elkészített vagy tartósított, másutt nem említett gyümölcs, dióféle és más ehető növényrész, cukor vagy más édesítőanyag vagy alkohol hozzáadásával is, kivéve:
                        
                                    —
                                 
                                 
                                    a 2008 11 10 alszám alá tartozó amerikai mogyoróvajat,
                                 
                              
                                    —
                                 
                                 
                                    az ex 2008 19 alszám alá tartozó, más módon elkészített vagy tartósított, másutt nem említett más diófélét, cukor vagy más édesítőanyag vagy alkohol hozzáadásával is,
                                 
                              
                                    —
                                 
                                 
                                    a 2008 91 00 alszám alá tartozó pálmafacsúcsrügyet,
                                 
                              
                                    —
                                 
                                 
                                    a 2008 99 85 alszám alá tartozó kukoricát,
                                 
                              
                                    —
                                 
                                 
                                    a 2008 99 91 alszám alá tartozó jamgyökeret, édesburgonyát (batáta) és a növények hasonló, étkezésre alkalmas, legalább 5 tömegszázalék keményítőtartalommal rendelkező részeit,
                                 
                              
                                    —
                                 
                                 
                                    az ex 2008 99 99 alszám alá tartozó szőlőlevelet, komlóhajtást és a növények hasonló, étkezésre alkalmas részeit,
                                 
                              
                                    —
                                 
                                 
                                    az ex 2008 92 59, az ex 2008 92 78, az ex 2008 92 93 és az ex 2008 92 98 alszám alá tartozó, más módon elkészített vagy tartósított banánkeveréket,
                                 
                              
                                    —
                                 
                                 
                                    az ex 2008 99 49, az ex 2008 99 67 és az ex 2008 99 99 alszám alá tartozó, más módon elkészített vagy tartósított banánt.
                                 
                              
                  
                        Gombakonzerv
                     
                     
                        2003 10
                     
                     
                        Az Agaricus nemzetséghez tartozó ehető gombák, ecet vagy ecetsav nélkül elkészítve vagy tartósítva.
                     
                  
                        Sós lében ideiglenesen tartósított gyümölcs
                     
                     
                        ex 0812
                     
                     
                        Gyümölcs és diófélék sós lében ideiglenesen tartósítva, de közvetlen fogyasztásra nem alkalmas állapotban, kivéve az ex 0812 90 98 alszám alá tartozó ideiglenesen tartósított banánt.
                     
                  
                        Szárított gyümölcs
                     
                     
                        ex 0813
                     
                     
                        Szárított gyümölcs, a 0801–0806 vtsz. alá tartozók kivételével
                     
                  
                        0804 20 90
                     
                     
                        Szárított füge
                     
                  
                        0806 20
                     
                     
                        Szárított szőlő
                     
                  
                        ex 2008 19
                     
                     
                        Más módon elkészített vagy tartósított, másutt nem említett más dióféle, cukor vagy más édesítőanyag hozzáadásával is, kivéve a trópusi dióféléket és keverékeiket.
                     
                  
                        Más feldolgozott gyümölcs- és zöldségfélék
                     
                     
                         
                     
                     
                        Az 1234/2007/EK rendelet 1. mellékletének X. részében felsorolt, a fenti termékkategóriákba nem tartozó feldolgozott gyümölcs- és zöldségfélék.
                     
                  
                        Feldolgozott fűszernövény
                     
                     
                        ex 0910
                     
                     
                        Szárított kakukkfű
                     
                  
                        ex 1211
                     
                     
                        Szárított bazsalikom, citromfű, menta, Origanum vulgare (szurokfű/oregánó/vadmajoránna), rozmaring, orvosi zsálya, vágva, zúzva vagy porítva i
                     
                  
                        Paprikapor
                     
                     
                        ex 0904
                     
                     
                        Bors a Piper nemzetségből; a Capsicum vagy a Pimenta nemzetséghez tartozó növények gyümölcse szárítva vagy zúzva vagy őrölve, kivéve a 0904 20 10 alszám alá tarozó édes paprikát.”
                     
                  
      
   
   
      II. MELLÉKLET
      
         
            „XI. MELLÉKLET
            
               AZ INGYENES SZÉTOSZTÁS SZÁLLÍTÁSI KÖLTSÉGEI A 82. CIKK (1) BEKEZDÉSE SZERINT
            
            
                        A kivonás helye és a rendeltetési hely közötti távolság
                     
                     
                        Szállítási költség
                        (EUR/tonna)
                     
                  
                        25 km-nél kevesebb
                     
                     
                        18,2
                     
                  
                        25 km-től 200 km-ig
                     
                     
                        41,4
                     
                  
                        200 km-től 350 km-ig
                     
                     
                        54,3
                     
                  
                        350 km-től 500 km-ig
                     
                     
                        72,6
                     
                  
                        500 km-től 750 km-ig
                     
                     
                        95,3
                     
                  
                        750 km vagy több
                     
                     
                        108,3
                     
                  Kiegészítés hűtött szállításra: 8,5 EUR/tonna.”
         
      
   
   
      III. MELLÉKLET
      
         
            „XII. MELLÉKLET
            A.   RÉSZ
            
               VÁLOGATÁSI ÉS CSOMAGOLÁSI KÖLTSÉGEK A 83. CIKK (1) BEKEZDÉSE SZERINT
            
            
                        Termék
                     
                     
                        Válogatási és csomagolási költség
                        (EUR/tonna)
                     
                  
                        Alma
                     
                     
                        187,7
                     
                  
                        Körte
                     
                     
                        159,6
                     
                  
                        Narancs
                     
                     
                        240,8
                     
                  
                        Klementin
                     
                     
                        296,6
                     
                  
                        Őszibarack
                     
                     
                        175,1
                     
                  
                        Nektarin
                     
                     
                        205,8
                     
                  
                        Görögdinnye
                     
                     
                        167,0
                     
                  
                        Karfiol
                     
                     
                        169,1
                     
                  
                        Más termékek
                     
                     
                        201,1
                     
                  B.   RÉSZ
            
               CSOMAGOLÁSI NYILATKOZAT INGYENESEN SZÉTOSZTANDÓ TERMÉKEK ESETÉBEN A 83. CIKK (2) BEKEZDÉSE SZERINT
            
            
                        —
                     
                     
                        Продукт, предназначен за безплатна дистрибуция (Регламент (ЕO) № 1580/2007)
                     
                  
                        —
                     
                     
                        Producto destinado a su distribución gratuita [Reglamento (CE) no 1580/2007]
                     
                  
                        —
                     
                     
                        Produkt určený k bezplatné distribuci [nařízení (ES) č. 1580/2007]
                     
                  
                        —
                     
                     
                        Produkt til gratis uddeling (forordning (EF) nr. 1580/2007)
                     
                  
                        —
                     
                     
                        Zur kostenlosen Verteilung bestimmtes Erzeugnis (Verordnung (EG) Nr. 1580/2007)
                     
                  
                        —
                     
                     
                        Tasuta jagamiseks mõeldud tooted [määrus (EÜ) nr 1580/2007]
                     
                  
                        —
                     
                     
                        Προϊόν προοριζόμενο για δωρεάν διανομή [κανονισμός (ΕΚ) αριθ. 1580/2007]
                     
                  
                        —
                     
                     
                        Product for free distribution (Regulation (EC) No 1580/2007)
                     
                  
                        —
                     
                     
                        Produit destiné à la distribution gratuite [règlement (CE) no 1580/2007]
                     
                  
                        —
                     
                     
                        Prodotto destinato alla distribuzione gratuita [regolamento (CE) n. 1580/2007]
                     
                  
                        —
                     
                     
                        Produkts paredzēts bezmaksas izplatīšanai [Regula (EK) Nr. 1580/2007]
                     
                  
                        —
                     
                     
                        Produktas skirtas nemokamai distribucijai [Reglamentas (EB) Nr. 1580/2007]
                     
                  
                        —
                     
                     
                        Ingyenes szétosztásra szánt termék (1580/2007/EK rendelet)
                     
                  
                        —
                     
                     
                        Prodott destinat għad-distribuzzjoni bla ħlas [Regolament (KE) Nru. 1580/2007]
                     
                  
                        —
                     
                     
                        Voor gratis uitreiking bestemd product (Verordening (EG) nr. 1580/2007)
                     
                  
                        —
                     
                     
                        Produkt przeznaczony do bezpłatnej dystrybucji [Rozporządzenie (WE) nr 1580/2007]
                     
                  
                        —
                     
                     
                        Produto destinado a distribuição gratuita [Regulamento (CE) n.o 1580/2007]
                     
                  
                        —
                     
                     
                        Produs destinat distribuției gratuite [Regulamentul (CE) nr. 1580/2007]
                     
                  
                        —
                     
                     
                        Výrobok určený na bezplatnú distribúciu [nariadenie (ES) č. 1580/2007]
                     
                  
                        —
                     
                     
                        Proizvod, namenjen za prosto razdelitev [Uredba (ES) št. 1580/2007]
                     
                  
                        —
                     
                     
                        Ilmaisjakeluun tarkoitettu tuote (asetus (EY) N:o 1580/2007)
                     
                  
                        —
                     
                     
                        Produkt för gratisutdelning (förordning (EG) nr 1580/2007)”